**savivaldybės Bendruomenės sveikatos tarybos**

**POSĖDŽIO PROTOKOLAS**

2017-03-08 Nr. SV2-2

Klaipėda

Posėdis įvyko: 2017-02-28, prasidėjo 14.00 val.

Pirmininkas: prof. Artūras Razbadauskas

Sekretorė: Janina Asadauskienė

Dalyvauja Bendruomenės sveikatos tarybos (BST) tarybos nariai: J. Grubliauskienė, R. Ložienė, A. Slatvickis, S. Liekis, D. Drungilienė, A. Daujotienė, B. Bertašiūtė, L. Mileška, R. J Pilipavičius, J. Beniušytė.

**DARBOTVARKĖ:**

**1. Dėl „Vaikų gyvensenos 2016 m. tyrimo ataskaitos“.**

**2. Dėl „Visuomenės sveikatos rėmimo specialiosios programos priemonių 2016 m. ataskaitos (vykdytų VSB)“.**

**3. Einamieji klausimai**

**1**.**SVARSTYTA: Dėl „Vaikų gyvensenos 2016 m. tyrimo ataskaitos“.**

Klaipėdos miesto visuomenės sveikatos biuro ( toliau VSB) direktorė J. Grubliauskienė pristatė 2016 m. Klaipėdos miesto savivaldybės mokyklinio amžiaus vaikų gyvensenos tyrimo analizę. (pranešimas pridedamas ). Tyrime dalyvavo 3190 5-tų, 7-tų ir 9-tų klasių mokiniai. Tyrimas buvo pradėtas 2016 m. pavasarį ir baigtas žiemą, jį atliko VSB, klausimyną sudarė Higienos institutas. Tyrimo tikslas – įvertinti mokyklinio amžiaus vaikų elgsenos, gyvensenos ir sveikatos ypatumus.

Svarbiausi tyrimo aspektai: Klaipėdos miesto moksleivių fizinis aktyvumas (ne kūno kultūros pamokų metu) yra didesnis nei visos Lietuvos moksleivių. Net 9,3 proc. penktokų bent kartą gyvenime rūkė tabako gaminius, taip pat 8,1 proc. penktokų per paskutinius 12 mėn. vartojo alkoholį. Narkotines medžiagas per paskutinius 12 mėn. vartojo: 1 proc. penktokų, 2,5 proc. septintokų ir 9,7 proc. devintokų. Net 52 proc. penktokų ir 30 proc. devintokų patiria patyčias.

J. Grubliauskienė pažymėjo, jog šis tyrimas bus atliekamas kas ketverius metus. Analogiškas tyrimas bus atliekamas ir tarp suaugusiųjų pradedant nuo 2018 m.

J. Asadauskienė pateikė 2016 m. Klaipėdos miesto vaikų ligoninės statistinius duomenis apie psichotropinių medžiagų vartojimą. 2016 m. į ligoninę buvo atvežti 86 apsvaigę vaikai, iš kurių 40 mergaičių ir 46 berniukai. Lyginant su 2015m. yra gerėjančios tendencijos

**NUTARTA:**

Informacija išklausyta.

**2. SVARSTYTA: Dėl „Visuomenės sveikatos rėmimo specialiosios programos priemonių 2016 m. ataskaitos (vykdytų VSB)“.**

J. Grubliauskienė pristatė visuomenės sveikatos rėmimo programos priemonių, kurios buvo pavestos vykdyti VSB įgyvendinimą.(pranešimas pridedamas). Populiarūs Klaipėdos mieste organizuojami sveikiausios Klaipėdos miesto mokyklos ir klasės rinkimai. 2015-2016 m. sveikiausia išrinkta I. Simonaitytės mokykla. Iniciatyva skatina mokinius domėtis sveika gyvensena bei būti kūrybiškiems (mokyklose kuriamas sveikos gyvensenos himnas).

J. Grubliauskienė taip pat pažymėjo, kad mieste atsirado daugiau veiklos, skatinančios sveiką gyvenseną: šokių pamokos senjorams, vaikščiojimas su šiaurinėmis lazdomis, praplėsti dviračių takai, pasiūlyta nauja pažintinė programa „Dviračiu po centinę Klaipėdos miesto dalį“.

**NUTARTA:**

Informacija išklausyta

**3.SVARSTYTA: Einamieji klausimai.**

A.Razbadauskas pakvietė BST narius dalyvauti Vydūno konferencijoje kovo 17-19d., supažindino su programa.

J. Grubliauskienė išdalino kvietimus: į seminarą „Vaikų sveikata ir fizinio aktyvumo aktualijos“, kuris vyks 2017-03-18 Švyturio arenoje ir į „Judriausios įmonės“ paskelbimą ir apdovanojimus.

**NUTARTA:**

Dalyvauti konferencijoje.

Posėdis baigtas 15.30 val.

BST pirmininkas A.Razbadauskas

BST sekretorė J.Asadauskienė